Marcinkonių tvenkinys
Marcinkonių tvenkinys – tvenkinys Lietuvoje, Varėnos rajone, Marcinkonių kaimo pietvakariniame pakraštyje. Sudarytas užtvenkus Duobupio upelį (Dorupio intakas, Grūdos upės baseinas) 0,64 km nuo jo žiočių. Tvenkinys ilgas ir siauras: ilgis iš pietryčių į šiaurės vakarus – 0,7 km, plotis – iki 0,05 km. Altitudė 115,4 m. Krantai neaukšti, sausi. Aplinkui stūkso Marcinkonių miškas. Rytinėje pakrantėje yra poilsiavietė.